KORTAJARENA IBAÑEZ (EH Bildu, 2019-06-14):
Eskerrik asko, legebiltzar-buru andrea. Eskerrik asko, Artolazabal sailburua.
Nik ere ikuspegi errealista batetik heltzen diot gaiari. Ez dakit gogoratuko zaren Kortaturen abestiarekin, Kortaturen abestiak nola esaten zuen "hay algo aquí que va mal", la canción seguía "ya sé que a ti te da igual".
Ya me parece haber entendido que evidentemente no le da igual, entiendo que no le da igual, pero eso no quita que para que aquí siga habiendo algo, que va mal. Y tenemos una situación, una disfunción muy clara, que pasa por tener un impulso muy importante de las políticas de empleo, políticas que sean verdaderamente eficaces, politika esanguratsu eta eraginkorrak egitetik.
Horretan izan daiteke lehentasunezkoa Gobernu honentzat enplegu politika pasiboen transferentzia hori. Baina ikusten duguna da lehentasun horien artean ere Espainiako Gobernuak honen inguruan ez zuela inolako planteamendurik egin. Ez du inolako planteamendurik egin eta horretan nik galdetzen nizuna da lehentasunezkoa izateaz aparte, eta saiakera horietan egingo diren planteamenduez aparte, zer egiteko prest zaudeten.
Ayer se hacían públicas unas medidas que había tomado Macron y decía "Frantziako gobernuak zigortu egingo ditu kontratu laburrak egiten dituzten pertsonak edo agenteak". Guk horrelakorik egin dezakegu? Ez.
Erreforma pakete zabal bat aurkezten duen Macronek, nik ez dut esango ados...
...Guk horrelakorik egin dezakegu? Ez.
Erreformara pakete zabal bat aurkezten zuen Macronek. Nik ez dut esango ados nagoenik edo ez, baino, esan nahi dut, adibidez, langabezia saria eta estalduraren inguruan erabakirik hartu dezakegu guk hemen? Ez.
Eta konpartitzen dut zurekin. Diru-sarrerak bermatzeko errentak ez luke izan behar langabezia estaldura baten ordezko, baina momentu honetan hala izaten ari da, zeren gure langabetuen % 64ak ez du inolako estaldurarik jasotzen Estatuarengatik eta horregatik guk tiritak jarri beharrean aurkitzen gara. Eta ez da gutxi, baino tiritak jarri beharrean aurkitzen gara.
Kontratu mota edo legediaren inguruan hartu dezakegu erabakirik? Ez. Erretiro edo pentsioen inguruko erabakirik hartu dezakegu? Ez. Gizarte Segurantzaren berehalako eskualdatze eperik aurreikusi daiteke? Ez. Ez. Ez dago horrelakorik.
Eta nik gaur hemen planteatzen nizun guztia planteatzen dizut ze iruditzen zait gaudela momentu batean datuak oso era agerian uzten dutena nora goazen eta zein den gure egoera.
Eta eredu produktibo eta langileen ezaugarriei loturiko enplegu politika publiko eta koherenteak eta osoak izateak berebiziko garrantzia duela momentu honetan.
Politika pasibo eta aktiboak ere zuk desberdindu dituzu, baina gaur egun horien arteko mugak ere gero eta lausoagoak dira, eta gero eta gehiago eragiten diote elkarri, eta beharrezkoa da eta zentzuduna da  - eta zuk ere horrela esan duzu -  horien guztien jabe izatea, arlo publiko, pribatu zein kooperatiboetan kalitatezko enplegua sortzeko, lana banatzeko eta oro har lan baldintzak duintzeko.
Gureganatu beharreko elementuak dira, besteak beste, lan jardunaldia, lan bizitza erabakitzeko aukera, enplegua sustatzeko politika integralak, pizgarriak, prestakuntza-orientazio-bitartekaritza trinomio hori, eta langabetuen babesa, estaldura maila eta hori guztia gure gain arteko kontua da.
Baino kontua da entzungor dagoen Gobernu bat dugula aurrean eta uste dut horretan geratu gaitezkeela hamsterrak bezala, agortua dagoen modelo batean katramilatuta, ikusirik herri erronka izugarriak ditugula aurretik, herri erronka horietan aukera eta mehatxu batzuk irekitzen direla, baino aukera izugarriak irekitzen zaizkigula herri bezala aurrera egiteko eta pertsonek behar dituzten erantzun horiek jaso ahal izateko eta ezin dugula zain geratu.
Iruditzen zait momentu honetan dagokiguna dela pertsona horiei behar duten erantzun hori eman, beren bizitzen kontrola berreskuratu eta babestuak sentitzeko erreminta horiek martxan jarri, eta horretarako ezinbestekoa dela posible denaren marko hori zabaltzea.
Eta hori izango da exigente izanez, noski. Negoziaketa mahai horretan baino exigente izanik baita ere eta apustuak egiten Legebiltzar honetan irekitzen diren beste aukeren artean ere.
Zeren askotan galdetzen digute: Zertarako nahi duzue Autogobernu Ponentzian adostutakoa, estatus berria? Ba justuki hori behar dugulako. Estatus berri batek eskainiko digun orientazioa eta estatusa egonkortasuna, horrelako politika oso eta integralak aurrera egiteko.
Eta horregatik gaurko interpelazio honek izan nahi du gonbite bat. Bidea elkarrekin egiteko gonbitea, baino bide horrek ez du konformismorako aukerarik eskaintzen. Exigente eta lanerako...